26.6.2023
(13)
ET
Euroopa Liidu Teataja
L 160/41
Portugal nõustus erandkorras loobuma ELi toimimise lepingu artiklist 342 koostoimes määruse nr 1/1958 (8) artikliga 3 tulenevatest õigustest ning soostus otsuse vastuvõtmisega ja sellest teavitamisega vastavalt ELi toimimise lepingu artiklile 297 inglise keeles.
2.
MEETMETE ÜKSIKASJALIK KIRJELDUS
2.1.
Abisaaja: tegutsevad tütarettevõtjad ja asjaomased tegevusalad (14)
SATA on tegutsev lennuettevõtja, Sociedade Anónima (piiratud vastutusega äriühing) (9) ja tal on osalus teistes Assooride autonoomses piirkonnas asuvates äriühingutes.
SATA asutati 1941. aastal ja ta kuulub täielikult autonoomse piirkonna valitsusele.
SATA on äriühingute SATA Internacional – Azores Airlines, S.A. (edaspidi „Azores Airlines“), Gestão de Aeródromos, S.A. (edaspidi „SATA Gestão de Aeródromos“ või „SGA“) ja reisikorraldaja Azores Vacations America, Inc. (edaspidi „Azores Vacations America“) (praegu ei tegutse ja on likvideerimisel) ainuaktsionär.
Lisaks oli SATA varem teise reisikorraldaja, nimelt praeguseks juba likvideeritud Azores Vacations Canada, Inc. (edaspidi „Azores Vacations Canada“) ainuaktsionär (põhjendus 62).
(15)
Kõik käesolevas otsuses sisalduvad viited SATA-le või ümberkorraldusabi saavale ettevõtjale käivad SATA Air Açoresi ja kõigi selle tütarettevõtjate kohta, kui ei ole märgitud teisiti, et eristada SATA tegevust lennuettevõtjana (tegevus ettevõtjana SATA Air Açores) tema tütarettevõtjate tegevusest.
(16)
SATA-l on umbes 1 400 töötajat, kellest 1 150 töötab kõnealuses piirkonnas, mis moodustab umbes 10 % kogu turismivaldkonna töötajatest ja 1 % kogu Assooride töötajatest, ning 250 Lissabonis (10).
Nagu on kirjeldatud menetluse algatamise otsuses (11) ja menetluse laiendamise otsuses, (12) osutab SATA i) otse ja täielikult talle kuuluva tütarettevõtja Azores Airlines kaudu sõitjate ja kaupade lennutransporditeenuseid avaliku teenindamise kohustuse raames või ärilistel alustel ning ii) SGA kaudu üldist majandushuvi pakkuvat teenust seoses kõnealuse piirkonna väikeste lennujaamade ja lennuväljadega.
Punktides 2.1.1 kuni 2.1.3 kirjeldatakse kahte tegevusalade rühma eraldi.
2.1.1.
Avaliku teenindamise kohustused, mida täidavad SATA ja Azores Airlines (17)
Et tagada regulaarlendude pakkumise jätkumine Assoore teenindavatel liinidel, on kõnealuse piirkonna mõne sõitjate regulaarse lennutransporditeenuse suhtes kehtestatud vastavalt Euroopa Parlamendi ja nõukogu määrusele (EÜ) nr 1008/2008 avaliku teenindamise kohustus (13).
Need kohustused hõlmavad muu hulgas lendude miinimumsagedust, sõiduplaane, kasutatava õhusõiduki liiki ja maksimaalset veomahtu, piletihindu, teenuse katkematust ja täpsust ning lendude turustamist (14).
Avaliku teenindamise kohustused aitavad kompenseerida Assoori saarestiku isoleeritust, mis on tingitud saarestiku kaugusest mandrist ja ilmastikuoludest, eriti talvel.
(18)
SATA Air Açores teenindab ainult saartevahelisi lende avaliku teenindamise kohustuse alusel ainuõiguslikult ja hüvitise eest, samal ajal kui Azores Airlines teenindab lennuliine Assooridelt Portugali mandriossa, Madeirasse ja rahvusvahelistesse sihtkohtadesse, täites avaliku teenindamise kohustusi Portugali mandriossa ja Madeirasse suunduvatel lennuliinidel ilma ainuõiguse ja hüvitiseta.
Mõlemal juhul on need kohustused sätestatud avaliku
(8) Nõukogu 15. aprilli 1958. aasta määrus nr 1, millega määratakse kindlaks Euroopa Majandusühenduses kasutatavad keeled (EÜT 17, 6.10.1958, lk 385/58).
(9) Sociedade Anónima on loetletud Euroopa Parlamendi ja nõukogu 26. juuni 2013. aasta direktiivi 2013/34/EL (teatavat liiki ettevõtjate aruandeaasta finantsaruannete, konsolideeritud finantsaruannete ja nendega seotud aruannete kohta ja millega muudetakse Euroopa Parlamendi ja nõukogu direktiivi 2006/43/EÜ ning tunnistatakse kehtetuks nõukogu direktiivid 78/660/EMÜ ja 83/349/EMÜ) I lisas („Artikli 1 lõike 1 punktis a osutatud ettevõtjate liigid“) (ELT L 182, 29.6.2013, lk 19).
(10) Portugali 2. detsembri 2021. aasta esildis, 1. lisa „SATA ümberkorraldus- ja strateegiline kava 2021–2025“, lk 21–24.
(11) Menetluse algatamise otsus, põhjendus 7.
(12) Menetluse laiendamise otsus, põhjendused 7–9.
(13) Euroopa Parlamendi ja nõukogu 24. septembri 2008. aasta määrus (EÜ) nr 1008/2008 ühenduses lennuteenuste osutamist käsitlevate ühiseeskirjade kohta (ELT L 293, 31.10.2008, lk 3).
(14) Näiteks seaduses nr 105/2019, millega muudetakse dekreetseadust nr 134/2015 (mis käsitleb sotsiaalse liikuvuse toetuse andmist toetusesaajatest kodanikele mandri ja Madeira autonoomse piirkonna ning Madeira autonoomse piirkonna ja Assooride autonoomse piirkonna vaheliste lennu- ja meretransporditeenuste raames, püüeldes sotsiaalse ja territoriaalse ühtekuuluvuse eesmärkide poole), on sätestatud, et maksimaalne piletihind on 30,00 eurot.